กองทุนกรุงศรีตราสารหนี้6ดได้2.7%ต่อปี
กองทุนตราสารหนี้ บลจ.กรุงศรี 6 เดือน ให้ผลตอบแทน 2.70% ต่อปี
29 ต.ค. 2565

กองทุนตราสารหนี้ บลจ.กรุงศรี 6 เดือน ให้ผลตอบแทน 2.70% ต่อปี 
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า วันที่ 18-24 มิ.ย. จะเปิดขายกองทุนเปิดกรุงศรีตราสารหนี้ 6M63 อายุประมาณ 6 เดือน มีนโยบายลงทุนในตราสารหนี้ในประเทศและต่างประเทศ โดยคาดว่านักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 2.70% ต่อปี 
ทั้งนี้ กองทุนจะลงทุนในเงินฝากธนาคาร Bank of China 25% เงินฝากธนาคาร Abu Dhabi Commercial Bank (สหรัฐอาหรับเอมิเรตส์) 20% ตราสารหนี้ EMTN ออกโดยธนาคาร Banco Santander Brasil S.A (บราซิล) 10% ตราสารหนี้ EMTN ออกโดยธนาคาร Banco Itau Unibanco S.A (บราซิล) 10% ตราสารหนี้ระยะสั้นธนาคารธนชาต 15% ตั๋วแลกเงิน บริษัท อยุธยา แคปปิตอล ออโต้ ลีส 15% และตราสารหนี้ภาครัฐไทย 5% และหลังครบกำหนดอายุจะรับซื้อคืนหน่วยลงทุนอัตโนมัติและสับไปยังกองทุนเปิดกรุงศรีตราสารเงิน